nahid-hub/BLUGE-bengali-wikipedia-section-title-prediction huggingface dataset:
নিউরোন ( স্নায়ু কোষ নামেও পরিচিত) স্নায়ুতন্ত্রের একটি উত্তেজনক্ষম কোষ যা তড়িৎরাসায়নিক সংকেত দ্বারা তথ্য প্রক্রিয়াকরণ এবং প্রেরণ করে। নিউরোন মস্তিষ্ক, মেরুদন্ডী সুষুম্না, অমেরুদণ্ডী উদরসম্বন্ধীয় স্নায়ুসূত্র এবং প্রান্তস্থ স্নায়ুতন্ত্রের মূল উপাদান। নিউরোন বিশেষ ধরনের কাজে সক্ষম; সংজ্ঞাবহ নিউরোন সংজ্ঞাবহ অঙ্গে স্পর্শ, শব্দ, আলো এবং অনেক অন্যান্য উদ্দীপনায় সাড়া দেয় এবং তারপর সুষুম্নাকান্ড এবং মস্তিষ্কে সংকেত পাঠায়। মোটর নিউরোন মস্তিষ্কের এবং সুষুম্নাকান্ড থেকে সংকেত গ্রহণ করে এবং পেশী সংকোচন করে ও গ্রন্থি প্রভাবিত করে। ইন্টারনিউরোন মস্তিষ্ক এবং সুষুম্নাকান্ডের মধ্যে নিউরনের সঙ্গে নিউরনের সংযোগ ঘটায়। নিউরোন উদ্দীপনায় সাড়া দেয় এবং উদ্দীপনার উপস্থিতি কেন্দ্রীয় স্নায়ুতন্ত্রে প্রেরণ করে, যাতে এই তথ্য প্রক্রিয়াকরণ হয় এবং করণীয়ের জন্য শরীরের অন্যান্য অংশে প্রতিক্রিয়া পাঠায়। নিউরোন মাইটোসিস প্রক্রিয়ায় অংশ নেয় না এবং সাধারণত ধ্বংস হওয়ার পর প্রতিস্থাপিত হয় না, যদিও কখনো কখনো বহুরূপক কোষ য়্যাস্ট্রোসাইট নিউরোনে পরিণত হতে দেখা গেছে।

সঠিক অনুচ্ছেদ শিরোনাম কোনটি?
titleA. সমাজবিজ্ঞান
titleB. মনোবিজ্ঞান
titleC. জীববিদ্যা
titleD. বু্ৎপত্তি এবং ব্যবহার
উত্তর: titleC
বেতন সাধারানত মাসিক হিসাবে নেয়া হয়।সরকারি বেতন ৬ থেকে ১৫ টাকা ক্লাসভিত্তিক ভাবে বাড়তে থাকে। সাথে টিফিন ফি এর জন্য অতিরিক্ত ৭৫ টাকা প্রদান করতে হয় প্রতি মাসের বেতনের সাথে।এছাড়া একজন শিক্ষার্থিকে প্রতিমাসে কম্পিউটার শিক্ষার জন্য বাড়তি ২০ টাকা প্রদান করতে হয়।
উল্লেখ্য যে যারা বৃত্তি প্রাপ্ত শিক্ষার্থি তাদের শুধু বেতন বাদে অন্যান্য ফি প্রদান করা লাগে।

সঠিক অনুচ্ছেদ শিরোনাম কোনটি?
titleA. ইউনিফর্ম
titleB. ভর্তি
titleC. ফলাফল
titleD. শিক্ষা খরচ
উত্তর: titleD
মানব অধিকার ও স্বাধীনতা বিষয়ে আজীবন সোচ্চার ছিলেন তিনি। তাই, তার নামকে চীরভাস্বর করে রাখতে জীবিতকালেই ডিসেম্বর, ১৯৮৫ সালে ইউরোপিয়ান পার্লামেন্ট বার্ষিকভিত্তিতে শাখারভ পুরস্কার প্রবর্তনের ঘোষণা দেয়। অতঃপর ১৯৮৮ সাল থেকে অদ্যাবধি সাংবাৎসরিকভাবে মানবাধিকার ও মুক্তচিন্তার মৌলিক বিকাশে অবদানের জন্য পৃথিবীর বিভিন্ন প্রান্তে অবস্থানরত ব্যক্তি কিংবা সংগঠনকে এ পুরস্কার প্রদান করা হয়।

সঠিক অনুচ্ছেদ শিরোনাম কোনটি?
titleA. কর্মজীবন
titleB. বৈবাহিক জীবন
titleC. শাখারভ পুরস্কার
titleD. রাজনৈতিক জীবন
উত্তর: titleC
পাকিস্তান সরকার ৭ মার্চ ১৯৭১ সালে রেডিও ও টেলিভিশনের মাধ্যমে ভাষণটি প্রচার করার অনুমতি দেয় নি। সরকারের নিষেধাজ্ঞা সত্ত্বেও তৎকালীন পাকিস্তান আন্তর্জাতিক চলচ্চিত্র কর্পোরেশনের চেয়ার‍ম্যান এ এইচ এম সালাহউদ্দিন ও ব্যবস্থাপনা পরিচালক একইসঙ্গে তৎকালীন ফরিদপুর জেলার পাঁচ আসনে সংসদ সদস্য এম আবুল খায়ের ভাষণটি ধারণ করার সিদ্ধান্ত গ্রহণ করেন। তাদের এ কাজে সাহায্য করেন তৎকালীন পাকিস্তান সরকারের চলচ্চিত্র বিভাগের চলচ্চিত্র পরিচালক ও অভিনেতা আবুল খায়ের, যিনি ভাষণের ভিডিও ধারণ করেন। তাদের সঙ্গে তথকালীন তথ্য মন্ত্রণালয়ের প্রযুক্তিবিদ এইচ এন খোন্দকার ভাষণের অডিও রেকর্ড করেন।

অডিও রেকর্ডটি এম আবুল খায়েরের মালিকানাধীন রেকর্ড লেবেল "ঢাকা রেকর্ড" বিকশিত এবং আর্কাইভ করা হয়। পরে, অডিও ও ভিডিও রেকর্ডিংয়ের একটি অনুলিপি শেখ মুজিবকে হস্তান্তর করা হয় এবং অডিওর একটি অনুলিপি ভারতে পাঠানো হয়। সেইসাথে অডিওর ৩০০০ অনুলিপি করে তা সারা বিশ্বে ভারতীয় রেকর্ড লেবেল এইচএমভি রেকর্ডস দ্বারা বিতরণ করা হয়।

সঠিক অনুচ্ছেদ শিরোনাম কোনটি?
titleA. পটভূমি
titleB. স্বীকৃতি ও প্রতিক্রিয়া
titleC. অনুবাদ
titleD. ভাষণ রেকর্ড
উত্তর: titleD
মূল নিবন্ধঃ হ্যারি পটার অ্যান্ড দ্য অর্ডার অফ দ্য ফিনিক্স (চলচ্চিত্র)

২০০৭ সালে, "হ্যারি পটার অ্যান্ড দ্য অর্ডার অফ দ্য ফিনিক্স" চলচ্চিত্রটি মুক্তি পায়। এটি পরিচালনা করেন ডেভিড ইয়েটস, প্রযোজনা করেন ডেভিড হেয়ম্যান এবং চিত্রনাট্য লেখেন মাইকেল গোল্ডেনবার্গ। এই চলচ্চিত্রের বাজেট ছিল ১৫০-২০০ মিলিয়ন মার্কিন ডলার। এবং এটি ব্যবসায়িকভাবে দারূণ সফল হয়। এটি সর্বমোট ৯৩৯ মিলিয়ন ডলার আয় করে। যা ২০০৭ সালের মুক্তিপ্রাপ্ত চলচ্চিত্রসমূহের মধ্যে দ্বিতীয় সর্বোচ্চ আয়কারী চলচ্চিত্র।

সঠিক অনুচ্ছেদ শিরোনাম কোনটি?
titleA. ভিডিও গেমস
titleB. অনুবাদ
titleC. পূর্ব প্রেক্ষাপট
titleD. চলচ্চিত্র
উত্তর: titleD
যদি কোনো ক্রিয়াবাচক বিশেষ্য অন্য ক্রিয়ার কোনোরূপ ভাবের অভিব্যক্তি প্রকাশ করে, তবে তাকে ভাবাধিকরণ বলে। ভাবাধিকরণে সর্বদাই সপ্তমী বিভক্তির প্রয়োগ হয় বলে একে 'ভাবে সপ্তমী' বলা হয়। যেমন-সূর্যোদয়ে অন্ধকার দূরীভূত হয়। কান্নায় শোক মন্দীভূত হয়। হাসিতে মুক্তা ঝরে। জলে কুমির, ডাঙায় বাঘ। (সপ্তমী বিভক্তি)

সঠিক অনুচ্ছেদ শিরোনাম কোনটি?
titleA. অধিকরণ কারকের প্রকারভেদ
titleB. ভাবাধিকরণ
titleC. কালাধিকরণ
titleD. আধারাধিকরণ
উত্তর: titleB
কলকাতার নাগেরবাজারে ১৯৭৯ সালের ৭ই ডিসেম্বর জন্ম হয় জয়দীপের। তার পিতা শান্ত কর্মকার ছিলেন একজন জাতীয় স্তরের সাঁতারু, মা গায়ত্রী কর্মকার গৃহবধূ । ১৯৮৯ সালে নর্থ ক্যালকাটা রাইফেল ক্লাবে শ্যুটিং-এ হাতেখড়ি হয় তার । ১৯৯৪ সালে ন্যাশনাল গেমস-এ, প্রথম উপস্থিতিতেই তিনি জুনিয়র ন্যাশনাল চ্যাম্পিয়ন হন। তার পুত্র আদ্রিয়ান ও বাবার পদাঙ্ক অনুসরণ করছে এবং সে একজন জুনিয়র লেভেল জাতীয় পর্যায়ের শ্যুটার।

সঠিক অনুচ্ছেদ শিরোনাম কোনটি?
titleA. ট্রেনার জীবন
titleB. প্রাথমিক জীবন
titleC. শ্যুটার জীবন
titleD. লন্ডন অলিম্পিক ২০১২
উত্তর: titleB
ওসিসিআরপি'র লক্ষ্য বিশ্ববাসীকে তাদের দেশগুলিতে এবং তাদের সরকারগুলিতে সংঘবদ্ধ অপরাধ ও দুর্নীতি কীভাবে বাঁচে তা বুঝতে সহায়তা করা। সংগঠনটি কোনও দেশের, রাজনৈতিক দর্শন বা বিশ্বাসের সংস্থার অন্তর্ভুক্ত নয় যে সমস্ত লোককে তাদের নিজস্ব সরকার নির্বাচন করতে এবং সুরক্ষা, স্বাধীনতা এবং সুযোগে তাদের নিজস্ব জীবনযাপন করতে দেওয়া উচিত। এর সাংবাদিক এবং সম্পাদক কয়েক ডজন দেশ থেকে আসে।

ওসিসিআরপির মিশনের বিবৃতিতে বলা হয়েছে, "আমাদের বিশ্ব ক্রমবর্ধমানভাবে মেরুকৃত হচ্ছে। বিশ্বের মিডিয়া চ্যানেলগুলি প্রচার, ভুল তথ্য এবং কেবল ভুল তথ্যের দ্বারা ছড়িয়ে পড়ে। আমাদের ক্রমবর্ধমান জটিল সমাজ কীভাবে কাজ করে তা বুঝতে আমাদের সবাইকে প্রচেষ্টা করতে হবে। আমাদের যে ধরণের সিদ্ধান্ত নিতে হবে তা করার জন্য আমাদের অবশ্যই সত্য খুঁজে পেতে সক্ষম হতে হবে। সত্যকে আমাদের সেরাটা বলার জন্য আমরা আমাদের ক্ষুদ্র উপায়ে প্রতিশ্রুতিবদ্ধ। " 

ওসিসিআরপি বিশ্বের বৃহত্তম অনুসন্ধানকারী রিপোর্টিং সংস্থাগুলিতে পরিণত হয়েছে, প্রতি বছর ৬০ টিরও বেশি আন্তঃসীমান্ত অনুসন্ধান তৈরি করে। ওসিসিআরপি নেটওয়ার্ক ওয়েবসাইটগুলি প্রতি মাসে ৬ মিলিয়নেরও বেশি পাঠক এবং দর্শকদের অবহিত করে এবং ২০০ মিলিয়ন অন্যান্য পাঠক এবং দর্শকদের লিগ্যাসি মিডিয়ার মাধ্যমে অ্যাক্সেস রয়েছে যা এটির কাজ প্রকাশ করে। ওসিসিআরপি গল্পগুলির চির বিস্তৃত প্রভাব প্রমাণ করে যে যখন পর্যাপ্ত লোকেরা সঠিক ধরনের তথ্য রাখে তারা সব ধরনের পরিবর্তন আনতে পারে।

সংস্থাটি সাংবাদিক ও অংশীদারদের উন্নত সাংবাদিকতার কৌশলগুলিতে প্রশিক্ষণ দেয়, রিপোর্টিং এবং প্রকাশের দক্ষতার উন্নতি করতে ব্যবহৃত ব্যবহারিক, উচ্চ-ব্যবহৃত সরঞ্জামগুলি তৈরি করে এবং অনুসন্ধানকারী সাংবাদিকতাকে সক্রিয়ভাবে পুনরায় উদ্ভাবন করছে আরও ইন্টারেক্টিভ, আরও কার্যকর, আরও কার্যকর এবং পাঠকদের কাছে প্রাসঙ্গিক হতে। 

সঠিক অনুচ্ছেদ শিরোনাম কোনটি?
titleA. দৈনিক আপডেট
titleB. পুরস্কার ও স্বীকৃতি
titleC. কার্যক্রম
titleD. মিশন
উত্তর: titleD
যৌন অভিমুখিতা সংক্রান্ত একটি গবেষণায় দেখা গিয়েছে জন্মসূত্রে ভ্রার্তৃসম্পর্কিত প্রভাব মায়ের গর্ভাবস্থায় সন্তানের ওজন নির্ধারণে প্রভাব ফেলে, যা এর পূর্বে কল্পনাও করা হয় নি। ব্ল্যানচার্ড এবং এলিস (২০০১) ৩২২৯ জন প্রাপ্তবয়স্ক মানুষের উপর গবেষণা করেন। এই মানুষগুলোর উপর গবেষণা করা হবে তা পূর্বনির্ধারিত ছিল। তাই তাদের জন্মের পূর্বেই তাদের মায়েদের বিভিন্ন প্রশ্ন এবং গর্ভাবস্থায় চিকিৎসা সংক্রান্ত সমস্ত তথ্য নথিবদ্ধ করা হয়েছিল। এই গবেষণা থেকে তিনটে বিষয় পর্যবেক্ষিত হয়েছিল।
এই যে তিনটি বিষয় পর্যবেক্ষিত হয়েছে, তা পুনঃপুন গবেষণায় পরবর্তীতে আরো ভালোভাবে দেখা গিয়েছে। এই অন্বেষণগুলো থেকে যা প্রস্তাবিত হয়েছে, তা হলো গর্ভাবস্থার পরিবেশ ছেলে শিশুর ভ্রুণকে প্রভাবিত করে, প্রভাবিত করে সন্তানের ওজনকে। যা থেকে প্রমাণিত হয়, ছেলে সন্তানের সমকামী হবার বিষয়টি কিছু ক্ষেত্রে জন্মপূর্ব থেকে নির্ধারিত হয়ে আসে।

সঠিক অনুচ্ছেদ শিরোনাম কোনটি?
titleA. জন্মসুত্রে ভার্তৃসম্পর্কিত প্রভাব সংক্রান্ত কলাকৌশলের সময়
titleB. গবেষণা
titleC. সংখ্যাগত অন্বেষণ
titleD. জন্মের সময় ওজন
উত্তর: titleD
কমিউনিটি পুলিশিং এর অঞ্চল ভিত্তিক সাংগঠনিক কমিটির দুটো কাঠামো থাকে: (১) উপদেষ্টা পরিষদ এবং (২) নির্বাহী কমিটি বা কার্যকরী পরিষদ।


উপদেষ্টা পরিষদের সদস্য সংখ্যা ৮-১০ জন হয়। তবে যদি কার্যকরী কমিটি মনে করে এলাকার বিশেষ কোন ব্যক্তি কমিউনিটি পুলিশিং সংগঠনে গুরুত্বপূর্ণ ভূমিকা রাখতে পারে সেক্ষেত্রে এর সংখ্যা বৃদ্ধি করার সুযোগ আছে।


নির্বাহী কমিটির সদস্য সংখ্যা ১৫-২০ এর মধ্যে হয়ে থাকে। তবে এলাকার উদ্যোগী, আগ্রহী এবং খ্যাতি সম্পন্ন কোন বিশেষ ব্যক্তিকে অন্তর্ভূক্ত করতে সদস্য সংখ্যা বৃদ্ধি করে সর্বোচ্চ ২৫ জন করা যায়।



সঠিক অনুচ্ছেদ শিরোনাম কোনটি?
titleA. বাংলাদেশ পুলিশ সংগঠন
titleB. বিশেষ অস্ত্র ও কার্যপদ্ধতি (SWAT)
titleC. বিশেষ শাখা (এসবি)
titleD. কাঠামো
উত্তর: titleD
এ উপজেলায় অনার্স পাঠ্যসূচি সম্বলিত একটি সরকারি কলেজ আছে। এখানে ২০৬টি প্রাথমিক বিদ্যালয় আছে। তার মধ্যে সরকারি প্রাথমিক বিদ্যালয় ৮৪টি, বেসরকারি রেজিস্টার্ড প্রাথমিক বিদ্যালয় ১২১টি কমিউনিটি-১। এছাড়া অনিবন্ধিত বেসরকারি প্রাথমিক বিদ্যালয় ০৪টি,  কিন্ডারগার্টেন ২৪টি, এনজিও প্রাথমিক শিক্ষা কেন্দ্র ১৯৯টি ও স্বতন্ত্র এবতেদায়ী মাদরাসা আছে ০৭ টি উচ্চ মাদ্রাসা সংযুক্ত ইবতেদায়ী-১৮। যা প্রাথমিক শিক্ষার ক্ষেত্রে গুরুত্বপূর্ণ ভূমিকা পালন করছে। বিদ্যালয় গমনোপযোগি শিশুর সংখ্যা ৪৯০৪৪ জন, বিদ্যালয়ে ভর্তিকৃত শিশুর সংখ্যা ৪৯০৪৪ জন, নীট ভর্তির হার প্রায় ১০০%, ঝরে পড়ার হার প্রায় ৭.১৪% , উপস্থিতির  হার প্রায় ৮৬.৪%, প্রাক-প্রাথমিক শ্রেণিতে ভর্তিকৃত শিশুর সংখ্যা ৬০৪৪ জন, প্রাথমিক শিক্ষা চক্র সমাপ্তির হার প্রায় ৯৩% ।  

সঠিক অনুচ্ছেদ শিরোনাম কোনটি?
titleA. নামকরণ
titleB. শিক্ষা
titleC. অর্থনীতি
titleD. অবস্থান
উত্তর: titleB
যেহেতু স্কেলডটেরর ডান তীরে বিদ্যমান কনটেইনার টার্মিনালগুলি তাদের সর্বাধিক ক্ষমতাতে পৌঁছেছে এবং কনটেইনার পণ্যের পরিমাণ বাড়তে থাকে (২০০৭ সালে এটি ৮.২% বৃদ্ধি পেয়ে ৮ মিলিয়ন টিইইউতে প্রসারিত হয়), ফলে একটি নতুন ডক কমপ্লেক্স নির্মিত হয়: জোয়ার ডিউগ্যাঙ্ক ডক, যা নদীর জন্য উন্মুক্ত এবং এই ডকে প্রদেশ ও প্রস্থানের জন্য কোনও লক গেট অতিক্রমের প্রয়োজন হয় না। এই ডকের প্রথম টার্মিনালটি ৬ জুলাই ২০০৫ সালে খোলা হয়। অনুমান করা হয় ডকটির সম্পূর্ণ ক্ষমতা ৮ থেকে ৯ মিলিয়ন টিইইউ। ডিউগ্যাঙ্ক ডকের জাহাজ-ঘাটার দৈর্ঘ্য ৫.৫ কিমি এবং মোট ১২,০০,০০০ ঘনমিটার কংক্রিট নিয়ে গঠিত। কিলিড্রেট লক, ডিউগ্যাঙ্ক ডকের শেষে একটি নতুন লক, যা জুন ২০১৬ সালে চালু হওয়ার পরে বাম তীরের বন্দর অঞ্চলের ডকগুলিতে প্রবেশের সুবিধা দিয়েছিল এবং এটি বিশ্বের বৃহত্তম লক। দিন দিন বৃহত্তর জাহাজের নির্মাণের প্রবণতার প্রতিক্রিয়া হিসাবে লকটি পূর্ববর্তী বৃহত্তম বেরেনড্রেচট লকের চেয়েও গভীর। লক গেটটি ৩৪০ মিলিয়ন ইউরোর বিনিয়োগের প্রতিনিধিত্ব করে, এটি বদ্ধ পোতাশ্রয়গুলির মধ্যে দ্বিতীয় লক এবং ব্যর্থতা মুক্ত বৈশিষ্ট্য যুক্ত; যদি একটি লক ব্যর্থ হয় তবে ভিতরে যে কোনও জাহাজ আটকে যেত, যদিও উভয় লক একই সাথে ব্যর্থ হওয়ার সম্ভবনা অত্যন্ত কম। ডক কমপ্লেক্সের মুখোমুখি স্থলভাগের দিকে, লকটি ওয়াশল্যান্ড খালে প্রবেশ করে। সেখান থেকে জাহাজগুলির বাম তীরে থাকা অন্যান্য সমস্ত ডকগুলিতে সহজেই প্রবেশ করতে পারে: ডোল ডক, ভের্রেব্রোক ডক, ভ্র্যাসিন ডক এবং উত্তর এবং দক্ষিণ মুরিং ডক।

সঠিক অনুচ্ছেদ শিরোনাম কোনটি?
titleA. ডান তীর
titleB. ডিউগ্যাঙ্ক ডক
titleC. ভবিষ্যৎ
titleD. বন্দরের বিন্যাস
উত্তর: titleB
"জেলাটির উত্তরে বিহার রাজ্যের রোহতাস জেলা"৷ "জেলাটির উত্তর পূর্বে(ঈশান) ঝাড়খণ্ড রাজ্যের পালামৌ জেলা"৷ "জেলাটির পূর্বে ঝাড়খণ্ড রাজ্যের পালামৌ জেলা"৷ "জেলাটির দক্ষিণ পূর্বে(অগ্নি) ঝাড়খণ্ড রাজ্যের লাতেহার জেলা"৷ "জেলাটির দক্ষিণে ছত্তীসগঢ় রাজ্যের বলরামপুর জেলা"৷ "জেলাটির দক্ষিণ পশ্চিমে(নৈঋত) ছত্তীসগড় রাজ্যের বলরামপুর জেলা"৷ "জেলাটির পশ্চিমে ও উত্তর পশ্চিমে(বায়ু) উত্তর প্রদেশ রাজ্যের সোনভদ্র জেলা"৷

জেলাটির আয়তন ৪০৯৩ বর্গ কিমি৷
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷
জেলার আয়তনের অনুপাত ঝাড়খণ্ড রাজ্যের ৫.১৪%৷

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. শিক্ষা
titleC. অবস্থান ও জনসংখ্যা
titleD. ভাষা
উত্তর: titleC
অনেক বাঙালি হিন্দু পরিবার বিভিন্ন পূজার শুভ দিনে জোড়া ইলিশ বা দুইটি ইলিশ মাছ কেনেন। সরস্বতী পূজা ও লক্ষ্মী পূজায় জোড়া ইলিশ কেনা খুব শুভ লক্ষণ হিসেবে মনে করা হয়। কিন্তু এই প্রথা পশ্চিমবঙ্গ (ভারত) ও বাংলাদেশের বাঙালি হিন্দুদের মাঝে প্রচলিত আছে। তাদের অনেকে লক্ষ্মী দেবীকে ইলিশ মাছ উৎসর্গ করেন। অনেকেই ইলিশ উৎসর্গ ছাড়া পূজাকে অসম্পূর্ণ মনে করেন।

সঠিক অনুচ্ছেদ শিরোনাম কোনটি?
titleA. বিভিন্ন সংস্কৃতিতে ইলিশ
titleB. খাদ্য উপাদান ও রন্ধনপ্রণালী
titleC. বাসস্থান
titleD. শ্রেণিবিন্যাস
উত্তর: titleA
বিদ্যালয়ের ছাত্র থাকাকালীন সময়ে ১৯৯২ সালে ফার্ডিনান্ড ওয়েস্ট হ্যাম ইউনাইটেড দলে যোগ দেন। তখনই তার প্রতিভা দিয়ে সকলকে অবাক করেন। সাবেক ওয়েস্ট হ্যাম ও ইংল্যান্ড অধিনায়ক ববি মুর তার দিকে আকৃষ্ট হন। ১৯৯৬ সালের ৫ মে শেফিল্ড ওয়েডনেজডের বিপক্ষে পরিবর্তিত খেলোয়াড় হিসেবে দলে তার অভিষেক হয়, যে খেলায় ওয়েস্ট হ্যাম ১-১ গোলে ড্র করে।

সঠিক অনুচ্ছেদ শিরোনাম কোনটি?
titleA. ওয়েস্ট হ্যাম
titleB. ব্যক্তিগত জীবন
titleC. ম্যানচেস্টার ইউনাইটেড
titleD. জীবনী
উত্তর: titleA
সহশিক্ষা কার্যক্রম হিসাবে ত্রৈমাসিক বিদ্যালয় সংবাদপত্র "গিরিবার্তা" প্রকাশিত হয়। বিদ্যালয়ের সমসাময়িক বিষয় ও শিক্ষার্থীদের বিভিন্ন অর্জনকে উৎসাহ প্রদান করাই এর মূল প্রতিপাদ্য। আলোকিত মানুষ গড়ার প্রত্যয় নিয়ে "গিরিবার্তা"-এর পথচলা, সংবাদপত্রের প্রতিটি প্রতিবেদন শিক্ষার্থীরা নিজ হাতে তৈরি করে। প্রতি ৩ মাস পরপর গিরিবার্তা প্রকাশিত হয়।

সঠিক অনুচ্ছেদ শিরোনাম কোনটি?
titleA. গিরিপ্রভা
titleB. গিরিবার্তা
titleC. ইতিহাস
titleD. সহ শিক্ষা কার্যক্রম
উত্তর: titleB
১৪ জানুয়ারি, ২০০৯ তারিখে একদিনের আন্তর্জাতিক ক্রিকেটে প্রতিপক্ষ শ্রীলঙ্কার বিরুদ্ধে অভিষেক ঘটে রুবেলের। ঐ খেলায় তিনি ৫ ওভার ৩ বল করে ৩৩ রানের বিনিময়ে ৪ উইকেট দখল করে বাংলাদেশের বিজয়ে গুরুত্বপূর্ণ ভূমিকা রাখেন। একই বছরের ৯ জুলাইয়ে ওয়েস্ট ইন্ডিজের বিরুদ্ধে অভিষেক ঘটে তার। ঐ খেলায় তিনি ৩ উইকেট লাভ করেন। এছাড়াও টুয়েন্টি২০ আন্তর্জাতিকে অভিষেক ঘটে ২০০৯ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণের মাধ্যমে।

নভেম্বর, ২০১১ সালে পাকিস্তান দল বাংলাদেশে ৩টি ওডিআই এবং ২টি টেস্ট খেলে। প্রথম টেস্টে পাকিস্তান ইনিংসের ব্যবধানে জয়ী হয়। খেলায় বাংলাদেশ দল মাত্র ৫ উইকেট দখল করতে সক্ষম হয়েছিল। এ সময় রুবেলের গতিবেগ হলেও তিনি কোন উইকেট লাভ করতে পারেননি। তৃতীয় দিনে ফিল্ডিং করার সময় তিনি ডান কাঁধে ব্যথা পান।

২৯ অক্টোবর, ২০১৩ তারিখে মিরপুরের শেরে বাংলা ক্রিকেট স্টেডিয়ামে অনুষ্ঠিত বাংলাদেশ বনাম নিউজিল্যান্ডের মধ্যকার খেলায় তৃতীয় বাংলাদেশী ক্রিকেটার হিসেবে একদিনের আন্তর্জাতিকে হ্যাট্রিক করেন। তিনি একে-একে নিউজিল্যান্ডের শীর্ষসারির ব্যাটসম্যান কোরে অ্যান্ডারসন, ব্রেন্ডন ম্যাককুলাম এবং জিমি নিশামকে আউট করে এ বিরল কীর্তিগাঁথা রচনা করেন।

সঠিক অনুচ্ছেদ শিরোনাম কোনটি?
titleA. ঘরোয়া ক্রিকেট
titleB. প্রারম্ভিক জীবন
titleC. খেলোয়াড়ী জীবন
titleD. ক্রিকেট বিশ্বকাপ
উত্তর: titleC
সুফিয়া কামাল ১৯১১ সালের ২০ জুন বরিশালের শায়েস্তাবাদে মামার বাড়িতে জন্মগ্রহণ করেন। তার পিতার নাম সৈয়দ আব্দুল বারী এবং মাতার নাম সৈয়দা সাবেরা খাতুন। তার বাবা কুমিল্লার বাসিন্দা ছিলেন। যে সময়ে সুফিয়া কামালের জন্ম তখন বাঙালি মুসলিম নারীদের গৃহবন্দী জীবন কাটাতে হত। স্কুল-কলেজে পড়ার কোন সুযোগ তাদের ছিলো না। পরিবারে বাংলা ভাষার প্রবেশ একরকম নিষিদ্ধ ছিল। সেই বিরুদ্ধ পরিবেশে সুফিয়া কামাল প্রাতিষ্ঠানিক শিক্ষার সুযোগ পাননি। তিনি পারিবারিক নানা উত্থানপতনের মধ্যে স্বশিক্ষায় শিক্ষিত হয়েছেন।

সঠিক অনুচ্ছেদ শিরোনাম কোনটি?
titleA. পুরস্কার
titleB. সাহিত্যচর্চার সূচনা এবং কলকাতার জীবন
titleC. মৃত্যু
titleD. জন্ম
উত্তর: titleD
নেইমার আর্জেন্টিনায় অনুষ্ঠিত কোপা আমেরিকা ২০১১ তে অংশগ্রহণ করেন, সেখানে তিনি প্রথম পর্বের এক ম্যাচে ইকুয়েডরের বিপক্ষে জোড়া গোল দেন। তাকে ম্যান অব দা ম্যাচ নির্বাচিত করা হয়। কোপা আমেরিকায় ব্রাজিলের প্রথম ম্যাচ ছিল ভেনিজুয়েলার বিপক্ষে। যা ১-১ গোলে ড্র হয়। ব্রাজিল কোয়ার্টার ফাইনালে বাদ পড়ে যায় প্যারাগুয়ের বিপক্ষে পেনাল্টি শুট আউটে। এই ম্যাচে নেইমারকে ৮০ মিনিটের মাথায় প্রতিস্থাপিত করা হয়।

সঠিক অনুচ্ছেদ শিরোনাম কোনটি?
titleA. ২০১২ গ্রীষ্মকালীন অলিম্পিক
titleB. ২০১৩ কনফেডারেশন কাপ
titleC. ২০১১ মৌসুম
titleD. ২০১১ কোপা আমেরিকা
উত্তর: titleD
ভারতের সীমানা পুনর্নির্ধারণ কমিশনের নির্দেশিকা অনুসারে, ৯০ নং চাকদহ বিধানসভা কেন্দ্রটি চাকদহ পৌরসভা, চান্দুরিয়া-১, দুবরা, ঘেটুগাছি, রাউতারি, শিলিন্দা-১, শিলিন্দা-২, তাতলা-১ এবং তাতলা-২ গ্রাম পঞ্চায়েত গুলি চাকদহ সমষ্টি উন্নয়ন ব্লক এর অন্তর্গত।

চাকদহ বিধানসভা কেন্দ্রটি ১৩ নং রানাঘাট লোকসভা কেন্দ্র (এসসি) এর অন্তর্গত। এই কেন্দ্রটি পূর্বে নবদ্বীপ লোকসভা কেন্দ্রের অন্তর্গত ছিল।

সঠিক অনুচ্ছেদ শিরোনাম কোনটি?
titleA. ১৯৭৭-২০০৬
titleB. নির্বাচনী ফলাফল
titleC. ২০১১
titleD. এলাকা
উত্তর: titleD
সীতাকোট বিহার আবিষ্কারের পর প্রাচীন প্রত্নসম্পদ খোঁজার কাজে পূর্ণ মনোনিবেশ করেন জনাব যাকারিয়া। এজন্য তিনি পুরো উত্তরবঙ্গ চষে বেড়িয়েছেন। ঘুরলেন বৃহত্তম দিনাজপুরের আনাচে-কানাচে, রংপুর-বগুড়ার গ্রাম থেকে গ্রামে। খবর পেলেন নবাবগঞ্জে খ্রিষ্টান মিশনারিদের কুষ্ঠ হাসপাতালে প্রত্যন্ত গ্রামে কুড়িয়ে পাওয়া প্রাচীন একটি মূর্তি রয়েছে। তিনি বুঝিয়ে-সুঝিয়ে তা নিজ হস্তগত করেন। এভাবেই ব্যক্তিগত প্রচেষ্টায় কয়েক শ অমূল্য আর দুষ্প্রাপ্য প্রত্নসামগ্রী যোগাড় করলেন তিনি। মূর্তি পাচারকারী দল নানা প্রলোভন দেখিয়ে তা হাতিয়ে নেয়ারও চেষ্টা করলো। অনেকেই নানা কৌশলে হস্তগত করতে চাইলেন এই অমূল্য সম্পদ। কিন্তু তিনি মাথা নত না করে সামনের দিকে এগিয়ে গেলেন।

এইসব সংগ্রহকে পুজিঁ করে ১৯৬৮ খ্রিষ্টাব্দে স্থানীয় কয়েকজনের সহায়তায় প্রতিষ্ঠা করেন দিনাজপুর মিউজিয়াম। নিজের সংগৃহীত দুষ্প্রাপ্য মূর্তি, মুদ্রা, শিলালিপিসহ সব প্রত্নসামগ্রী দান করে দিলেন জাদুঘরে। তার প্রচারণায় উদ্ভুদ্ধ হয়ে বহুজন নিজেদের সংগ্রহে থাকা প্রত্নবস্তু দান করে জাদুঘরটিকে সমৃদ্ধ করলেন। এই জাদুঘর প্রতিষ্ঠা করেই ক্ষান্ত হোননি তিনি, সংগ্রহ করা সকল প্রত্নসামগ্রীর বিস্তারিত পরিচিতিসহ একটি তালিকাও প্রস্তুত করেন, যা পরে বই আকারে বের হয়। ১৯৬৯ খ্রিষ্টাব্দের হিসাবে জাদুঘরটিতে প্রায় ৮০০ প্রত্নবস্তু ছিলো। এখন এটি বাংলাদেশের তৃতীয় বৃহত্তম প্রাচীন নিদর্শনের সংগ্রহশালা।

সঠিক অনুচ্ছেদ শিরোনাম কোনটি?
titleA. দিনাজপুর মিউজিয়াম প্রতিষ্ঠা
titleB. "বাংলাদেশের প্রত্নসম্পদ"
titleC. জন্ম ও শৈশব
titleD. লেখালেখি
উত্তর: titleA
১৯৩২ সালে চ্যাডউইক অনুধাবন করেন যে, ওয়াল্টার বোথে, হার্বার্ট বেকার, ইরেনে, এবং ফ্রেডরিক জুলিও কুরি কর্তৃক পর্যবেক্ষিত বিকিরন মূলত একটি নিরপেক্ষ কণার কারণে হয়যার ভর প্রোটন এর সমতুল্য এবং তিনি তার নাম দেন নিউট্রন (রাদারফোর্ড এর অনুরূপ কণার প্রয়োজনীয়তার পরামর্শ অনুসারে) একই বছরে দিমিত্রি আইভানেনকো প্রস্তাব দেন যে নিউক্লিয়াসে কোন ইলেক্ট্রন নেই — শুধুমাত্র প্রোটন এবং নিউট্রন রয়েছে — এবং সেই নিউট্রন গুলোই ছিলো স্পিনের কণা যা ভর ব্যাখা করে ; প্রোটন নয়। নিউট্রনের স্পিন অবিলম্বে নাইট্রোজেন-১৪ এর স্পিন/ঘুর্ণন সমাধান করে, যাতে একটি অযুগ্ম প্রোটন এবং একটি অযুগ্ম নিউট্রন স্পিন বজায় রাখে যা মোট স্পিন ১ প্রদান করে।

নিউট্রনের আবিস্কার দ্বারা বিজ্ঞানীরা অবশেষে পারমাণবিক ভরের সাথে প্রোটন এবং নিউট্রনের তুলনা করে প্রতি নিউক্লিয়াসের বন্ধন শক্তির ভগ্নাংশ পর্যন্ত পরিমাপ করতে পারেন। এই পদ্ধতিতে পারমাণবিক ভরের পার্থক্য গণনা করা যেত। যখন পারমাণবিক বিক্রিয়া পরিমাপ করা হয়, তখন এটি ১৯৩৪ সালের ১% এর মধ্যে আইনস্টাইনের ভর ও শক্তির সমতুল্যের গণনার সাথে মিল পাওয়া গিয়েছে।

সঠিক অনুচ্ছেদ শিরোনাম কোনটি?
titleA. ইতিহাস
titleB. জেমস চ্যাডউইক এর নিউট্রন আবিষ্কার
titleC. আধুনিক পারমাণবিক পদার্থবিজ্ঞান
titleD. ভারী মৌল উৎপাদন
উত্তর: titleB
২০০৫ সালের ৩০ জুন জেরুজালেমের চতুর্থ বার্ষিক গৌরব পদযাত্রা আয়োজিত হয়েছিল। এই পদযাত্রা স্থানীয় পুরসভা কর্তৃক নিষিদ্ধ হলেও, আলাদত সেই নিষেধাজ্ঞা খারিজ করে দেন। মুসলিম, ইহুদি ও খ্রিষ্টান সম্প্রদায়ের ধর্মগুরুরা পুর কর্তৃপক্ষের কাছে পদযাত্রার পারমিট বাতিলের অনুরোধ করেছিলেন। পদযাত্রা চলাকালীন এক হারেদি ইহুদি রান্নাঘরের ছুরি নিয়ে তিন জন অংশগ্রহণকারীকে আহত করেন। ২০০৬ সালে অপর একটি প্যারেড নিয়ে স্থানীয় পুলিশ কর্তৃপক্ষের সঙ্গে অংশগ্রহণকারীদের বিবাদ উপস্থিত হওয়ায় শেষ পর্যন্ত প্যারেডের আয়োজন সর্বসমক্ষে না করে হিব্রু বিশ্ববিদ্যালয় স্টেডিয়ামের অভ্যন্তরে আয়োজিত হয়। ২০০৭ সালে অবশ্য ব্যাপক পুলিশি নিরাপত্তার মধ্যে কেন্দ্রীয় জেরুজালেমে একটি প্যারেড সফলভাবে আয়োজন করা গিয়েছিল। পরে অবশ্য প্যারেডের সঙ্গে সম্পর্কহীন একটি প্রতিবন্ধকতার কারণে আর প্যারেড আয়োজন করা যায়নি।

সঠিক অনুচ্ছেদ শিরোনাম কোনটি?
titleA. রাশিয়া
titleB. স্পেন
titleC. উল্লেখযোগ্য অনুষ্ঠান
titleD. জেরুজালেম
উত্তর: titleD
ভারতের স্বাধীনতার পর গাড়োয়াল রাজ্য উত্তরপ্রদেশ রাজ্যের অন্তর্গত হয়। এই সময় অধুনা উত্তরাখণ্ড ভূখণ্ড উক্ত রাজ্যের গাড়োয়াল ও কুমায়ুন বিভাগের মধ্যে বিভক্ত ছিল। ১৯৮৮ সাল পর্যন্ত এই অঞ্চলের নাম হিসেবে ‘উত্তরাখণ্ড’ শব্দটিই সর্বাধিক পরিচিত ছিল। উত্তরাখণ্ড ক্রান্তি দল সহ একাধিক রাজনৈতিক গোষ্ঠী এই সময় থেকে এই নামে পৃথক রাজ্যের দাবিতে আন্দোলন শুরু করে। গাড়োয়াল ও কুমায়ুন রাজ্যদুটি পূর্বে পরস্পরের প্রতিদ্বন্দ্বী রাজ্য হলেও, ভৌগোলিক, অর্থনৈতিক, সাংস্কৃতিক, ভাষাগত ও প্রথাগত দিক থেকে এই দুই অঞ্চল ছিল অবিচ্ছেদ্য ও পরস্পরের পরিপূরক। এই সম্পর্কের ভিত্তিতেই উত্তরাখণ্ডের নতুন রাজনৈতিক পরিচিতির দাবি জোরালো হয়েছিল। ১৯৯৪ সালে এই আন্দোলন চূড়ান্ত রূপ নেয়। এই সময়ই উত্তরাখণ্ড রাজ্য গঠনের দাবি স্থানীয় জনসাধারণ ও জাতীয় রাজনৈতিক দলগুলি সর্বসম্মতভাবে মেনে নেয়। এই সময়ের সবচেয়ে গুরুত্বপূর্ণ ঘটনাটি ছিল ১৯৯৪ সালের ১ অক্টোবর রাত্রিতে রামপুর তিরাহা গুলিচালনার ঘটনা। এই ঘটনা জনসাধারণের মধ্যে বিশেষ আলোড়ন তোলে। ১৯৯৮ সালের ২৪ অক্টোবর উত্তরপ্রদেশ বিধানসভায় উত্তরপ্রদেশ পুনর্গঠন বিল পাস হলে নতুন রাজ্য গঠনের প্রক্রিয়া শুরু হয়। দুবছর পর ভারতীয় সংসদে উত্তরপ্রদেশ পুনর্গঠন আইন, ২০০০ পাস হয়। এরপর ২০০০ সালের ৯ নভেম্বর ভারতীয় প্রজাতন্ত্রের ২৭তম রাজ্য হিসেবে উত্তরাখণ্ড রাজ্যের জন্ম হয়।
সঠিক অনুচ্ছেদ শিরোনাম কোনটি?
titleA. ভাষা
titleB. স্বাধীনোত্তর যুগ ও উত্তরাখণ্ড আন্দোলন
titleC. খেলাধূলা
titleD. জীবজগৎ
উত্তর: titleB
মধ্য কলকাতার ১৮ নম্বর সিদ্ধেশ্বর চন্দ্র লেনে বঙ্কুবিহারী শীল এর দ্বিতীয় সন্তান জগৎকান্ত শীল এর জন্ম হয় ১৯০৩ সালে | জগৎকান্তরা ছিলেন চার ভাই ও পাঁচ বোন ।

জগৎকান্ত ছোটবেলা থেকেই খুব দুরন্ত ছিলেন । শারীরিক সক্ষমতা অন্যদের থেকে অনেক বেশি থাকায় তার সঙ্গে অন্য ছেলেরা একা বা একযোগে লড়াই করতে উঠতে পারতো না । এইসময় থেকেই তার মধ্যে যে কোনো রকম খেলাধূলোর প্রতি আগ্রহ বাড়তে লাগলো ।

ছয় বছর বয়সে জগৎকান্ত বৌবাজার হাইস্কুল-এ ভর্তি হন । কিন্তু যথারিতি তিনি পড়াশুনার থেকে খেলাধূলায় বেশি আগ্রহী ছিলেন । থার্ড ক্লাসে(এখনকার ক্লাস এইট) ওঠার পর ফুটবল খেলার প্রতি আকর্ষণ তাকে স্কুলের একটা দল গঠনে অনুপ্রাণিত করে । তখনকার দিনে বাঙালি পাড়ার কোনো স্কুলে ফুটবল বা অন্য কোনো দল ছিল না । স্কুল কর্তৃপক্ষ বা অভিভাবক কেউই ছাত্রদের দৈহিক অনুশীলনের প্রতি মনোযোগ বা উৎসাহ দেওয়ার প্রয়োজন বোধ করতেন না - বরঞ্চ এই প্রচেষ্টাকে নিরস্ত করারই চেষ্টা করতেন । জগৎকান্তের নিরলস প্রচেষ্টায় কয়েকজন ছাত্রকে নিয়ে অবশেষে একটা ফুটবল দল গঠন করা হল ।

মাট্রিক পাশ করে তিনি যখন বঙ্গবাসী কলেজএ ভর্তি হলেন তখন প্রথম বিশ্বযুদ্ধ শেষ হয়ে এসেছে । জগৎকান্তের কলেজ জীবন ছিল খণস্থায়ী কিন্তু সমস্ত খেলাধূলার প্রতি উৎসাহ তাকে বৃহত্তর ক্রীড়াক্ষেত্রে প্রবেশ করার সুযোগ এনে দিয়েছিল । তিনি মোহনবাগান ক্লাব(এখনমোহনবাগান অ্যাথলেটিক ক্লাব) এর সভ্য হলেন । প্রথমে ক্লাবের দ্বিতীয় টিমে খেলা শুরু করে কিছুদিনের মধ্যেই প্রথম ডিভিশন লীগ টিমে নিজের স্থান করে নেন । এর সঙ্গে ক্রিকেট এবং দূরপাল্লার দৌড়ে নিজেকে পারদর্শী করে তুলতে লাগলেন । প্রথম বাঙালী প্রতিযোগী হিসেবে প্রথমে পাঁচ মাইল ও পরে দশ মাইল দৌড় প্রতিযোগীতায় অংশগ্রহণ করা শুরু করেন ।

১৯১৯ থেকে ১৯২৬ পর্যন্ত সময়ের মধ্যে কঠিন শ্রম ও অধ্যাবসায়ের দ্বারা নিজেকে উচ্চ আসনে প্রতিষ্ঠিত করেন । ১৯২৩-২৪ সালে মাদ্রাজে(চেন্নাই) ডাঃ এইচ ডব্লু বাক্‌ - এর অধীনে স্কুল অফ ফিজিক্যাল এডুকেশন থেকে প্রথম শ্রেণীর ডিপ্লোমা নিয়ে সসন্মানে কলকাতায় ফিরে আসেন ।

সঠিক অনুচ্ছেদ শিরোনাম কোনটি?
titleA. পারিবারিক জীবন
titleB. বিদেশে সাফল্য
titleC. চাকরী
titleD. প্রথম জীবন
উত্তর: titleD
কালেমা শাহাদাত বলতে মূলত:এখানে বুঝানো হয়েছে কালেমায়ে শাহাদাত মুখে বলা ও অন্তরে বিশ্বাস করা ৷ এই বিশ্বাসকে বলা হয় "'ঈমান"‘৷ 
কালেমা শাহাদত হলো

اَشْهَدُ اَنْ لاَّ اِلَهَ اِلاَّ اللهُ وَحْدَهُ لاَشَرِيْكَ لَه' وَاَشْهَدُ اَنَّ مُحَمَّدًا عَبْدُه' وَرَسُوْلُه'

উচ্চারনঃ আশহাদু আল লা-ইলাহা ইল্লাল্লাহু ওয়াহদাহু লা-শারীকালাহু ওয়া আশহাদু আন্না মুহাম্মাদান আবদুহু ওয়া রাসূলুহু ।

অনুবাদঃ আমি সাক্ষ্য দিচ্ছি যে আল্লাহ ছাড়া কোনো উপাস্য নেই, তিনি এক, তার কোন অংশীদার নেই ।আমি আরও সাক্ষ্য দিচ্ছি যে, মুহাম্মাদ (সাল্লাহু আলাইহে ওয়া সাল্লাম) আল্লাহর শ্রেষ্ঠ বান্দা এবং তার প্রেরিত রাসূল।

সঠিক অনুচ্ছেদ শিরোনাম কোনটি?
titleA. নামাজ
titleB. কালেমা শাহাদাত
titleC. রোযার প্রকারভেদ
titleD. হজ্জ্ব
উত্তর: titleB